স্কারলেট (রং)

স্কারলেট একটি উজ্জ্বল লাল রঙ,Oxford English Dictionary Online Edition<ref>Webster's New World Dictionary of American English, College Edition.</ref> তবে কখনও কখনও তা হালকা কমলা রঙের মতো দেখায়। দৃশ্যমান আলোক বর্ণালীতে এবং প্রচলিত রঙচক্রে এটি লাল এবং কমলা রঙের স্কেলে এক-চতুর্থাংশ, যদিও তা কমলার চেয়ে সিঁদুর রঙের সাথেই অধিক সাদৃশ্যপূর্ণ দেখায়।Maerz and Paul A Dictionary of Color New York:1930--McGraw Hill Color Sample of Scarlet: Page 25 Plate 1 Color Sample L12 (Scarlet is shown as being one of the colors on the right and bottom of the plate representing the most highly saturated colors between red and orange at a position one-fourth of the way between red and orange.) বাংলায় এটিকে টকটকে সিঁদুর লাল রঙ বলা যেতে পারে।

ইউরোপ এবং মার্কিন যুক্তরাষ্ট্রের সমীক্ষায় দেখা গেছে অবশিষ্ট রঙের তুলনায় স্কারলেটসহ লাল রঙের অন্যান্য উজ্জ্বল আভাগুলোই সাহস, শক্তি, আবেগ, উদ্দীপনা এবং আনন্দের সাথে সর্বাধিক সম্পর্কযুক্ত।Eva Heller (2009), Psychologie de la couleur; effets et symboliques, pp. 42-49 রোমান ক্যাথলিক চার্চে স্কারলেট রঙটি চার্চের প্রধানের পরিধেয় বস্ত্রের রঙ এবং এটি যীশুখ্রিস্ট ও খ্রিস্টান শহীদদের রক্ত এবং ত্যাগের সাথে যুক্ত বলে বিবেচিত।

স্কারলেট রঙটি প্রায়শই অনৈতিকতা ও পাপের সাথেও সম্পর্কিত বলে অভিহিত হয়, বিশেষত পতিতাবৃত্তি বা ব্যভিচারের সাথে। মূলত বাইবেলে "দ্য গ্রেট হারলট", "বেগুনি এবং লাল রঙের পোশাক পরে" বলে উল্লেখ করা হয়েছে (প্রকাশিত বাক্য ১৭: ১-৬)।

 ব্যুৎপত্তি 
নামশব্দটি মধ্যযুগীয় ইংরেজি শব্দ "স্কারলেট" থেকে এসেছে, অধিকন্তু মধ্যযুগীয় ইংরেজিতে শব্দটি এসেছে প্রাচীন ফরাসি শব্দ "এস্কারলেট" থেকে, যা কিনা আবার এসেছে লাতিন শব্দ "স্কারল্যাটাম" থেকে এবং লাতিন ভাষায় শব্দটি এসেছে ফার্সি শব্দ "স্যাকারলেট" () থেকে। মধ্যযুগে স্কারলেট শব্দটি এক ধরনের কাপড়ের জন্যও ব্যবহৃত হত যার বেশিরভাগটাই উজ্জ্বল লাল রঙের ছিল।Webster's New World Dictionary of the American Language, College Edition  ইংরেজিতে রঙের নাম হিসেবে স্কারলেট শব্দটির রেকর্ডকৃত প্রথম ব্যবহার হয় ১২৫০ খ্রিস্টাব্দে।Maerz and Paul A Dictionary of Color New York:1930--McGraw Hill Page 204; Color Sample of Scarlet: Page 25 Plate 1 Color Sample L12

বৈচিত্র্য

ওয়েবসেফ স্কারলেট

এটি স্ট্যান্ডার্ড আরজিবি বা হেক্স সংমিশ্রণের একটি প্রকরণ যা কিছু মনিটরে প্রকৃত স্কারলেট রঙটি তৈরি করে।

টর্চ লাল (ক্রেয়লা স্কারলেট)

ডানপাশে বা উপরে প্রদর্শিত রঙটি হলো ক্রেয়লা স্কারলেট। ২০০০ সালের আগ পর্যন্ত এটি টর্চ লাল (torch red) নামে পরিচিত ছিলো এবং ১৯৯৮ সালে ক্রেয়লা কর্তৃক স্কারলেট নামপ্রাপ্ত হয়।

সিঁদুর শিখা

ডানপাশে বা উপরে প্রদর্শিত রঙটি হলো সিঁদুর শিখা বা ফ্লেম রঙ। ইংরেজিতে রঙের নাম হিসেবে ফ্লেম (flame) শব্দটির রেকর্ডকৃত প্রথম ব্যবহার হয় ১৫৯০ সালে।
alt=Fire|thumb|আগুন
রঙটির উৎস হলো ১৯৫৫ সালে প্রকাশিত আইএসসিসি-এনবিএস ডিকশনারি অভ কালার নেমস'' (ISCC-NBS Dictionary of Color Names) নামক রঙ সম্পর্কিত অভিধানজাতীয় একটি গ্রন্থ। অভিধানটির অনলাইন সংস্করণেও ফ্লেম রঙটি (নমুনা #৩৪) প্রদর্শন করা হয়েছে। 

অগ্নিভাটা

ডানপাশে বা উপরে প্রদর্শিত ওয়েব রঙটি হলো অগ্নিভাটা রঙ, ইংরেজিতে যা ফায়ার ব্রিক (fire brick) নামে পরিচিত। এটি স্কারলেট/লাল রঙের একটি মাঝারি গাঢ় আভা।

বোস্টন বিশ্ববিদ্যালয় স্কারলেট 

ডানপাশে বা উপরে প্রদর্শিত রঙটি হলো বোস্টন বিশ্ববিদ্যালয় স্কারলেট যা বোস্টন বিশ্ববিদ্যালয়ের প্রতীকে সাদারঙের পাশাপাশি ব্যবহৃত হয়। বোস্টন বিশ্ববিদ্যালয় স্কারলেট রঙটি উটাহ্ বা ইউটাহ্ ক্রিমসন রঙের সমতুল্য।

তথ্যসূত্র

বিষয়শ্রেণী:লালের বর্ণচ্ছটা
বিষয়শ্রেণী:রং (নির্দিষ্ট বর্ণ)
বিষয়শ্রেণী:কমলার বর্ণচ্ছটা